Vashington AQSh va Kuba o‘rtasidagi munosabatlar qayta ko‘rib chiqilishini ma'lum qildi

Oq uy matbuot kotibi Shon Spayser Vashington AQSh va Kuba o‘rtasidagi munosabatlarni qayta ko‘rib chiqishini ma'lum qildi. Bu haqda Reuters axborot agentligi xabar bermoqda.   
"Biz hozir AQShning Kubaga nisbatan siyosatini to‘liq qayta ko‘rib chiqish bilan shug‘ullanmoqdamiz", deb aytgan Spayser.
Uning aytishicha, yangi siyosatda inson huquqlari masalasi birinchi navbatdagi masala bo‘ladi.
Avvalroq AQSh va Kuba vakillari huquq-tartibot sohasida hamkorlik haqidagi ikki tomonlama memorandumni imzolashgandi.